
Nr. SC2013-2026/28.01.2013
R E F E R A T

privind aprobarea dobândirii de către municipiul Timişoara, a terenului ce face obiectul renunţării la dreptul de proprietate de către 
Popescu Ion şi Popescu Susana.

Prin adresa cu nr. DP2012-7909/05.12.2012, Popescu Susana şi Popescu Ion, ne aduce la cunoştinţă renunţarea la dreptul de proprietate asupra cotei de 104/2570 din imobilul înscris în CF nr. 434284 Timişoara provenită din conversia de pe hârtie a CF nr. 3840 Freidorf nr. top. 453-455/a/b/1/1,2,3,32,33, 453/a/1/b/1/2, 453/a/1/b/2, 454/b/2/2/1.


Prin “Declaraţia de renunţare la dreptul de proprietate” autentificată cu nr. 1997/22.11.2012 la notar public Bora Maria, proprietarii imobilului-teren mai sus menţionat, declară odată cu renunţarea la dreptul de proprietate şi faptul că cota de 104/2570 din imobil este liberă de orice sarcini.

În conformitate cu art. 562, alin. 2 din Codul Civil, în cartea funciară a fost notată declaraţia de renunţare la dreptul de proprietate a numiţilor Popescu Ion şi Popescu Susana.

În baza art. 553, alin.2 din Codul Civil, “Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”


În temeiul art. 8 alin.1 şi a pct. III din anexa la Legea nr. 213/1998 privind bunurile proprietate publică;
 
Având în vedere cele prezentate,
PROPUNEM :

Emiterea de către Consiliul Local al Municipiului Timişoara a unei hotărâri privind aprobarea dobândirii de către municipiul Timişoara, a terenului în cotă de 104/2570 ce face obiectul renunţării la dreptul de proprietate a numiţilor Popescu Ion şi Popescu Susana, înscris în CF nr. 434284 Timişoara provenită din conversia de pe hârtie a CF nr. 3840 Freidorf nr. top. 453-455/a/b/1/1,2,3,32,33, 453/a/1/b/1/2, 453/a/1/b/2, 454/b/2/2/1. 

